ᱨᱟᱡᱽᱵᱟᱲᱤ ᱦᱚᱱᱚᱛ

ᱨᱟᱡᱽᱵᱟᱲᱤ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱛᱟᱞᱟ ᱚᱱᱪᱚᱞ ᱰᱷᱟᱠᱟ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱨᱟᱡᱽᱵᱟᱲᱤ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱯᱟᱫᱢᱟ ᱜᱟᱰᱟ, ᱯᱩᱪᱷᱤᱢ ᱠᱷᱚᱱ ᱯᱩᱨᱩᱵᱽ ᱫᱚ ᱯᱟᱫᱢᱟ ᱟᱨ ᱡᱚᱢᱩᱱᱟ᱾ ᱫᱚᱣᱞᱳᱫᱤᱭᱟ ᱠᱷᱚᱱ ᱱᱟᱥᱮ ᱩᱛᱟᱹᱨ ᱟᱨᱤᱪᱟ ᱜᱷᱟᱴ, ᱯᱟᱫᱢᱟ ᱯᱟᱨᱚᱢ ᱫᱚ ᱯᱟᱵᱽᱱᱟ ᱟᱨ ᱢᱟᱱᱤᱠᱜᱚᱧᱡᱽ᱾ ᱫᱟᱹᱠᱷᱤᱱ ᱯᱩᱪᱷᱤᱢ ᱠᱩᱥᱴᱤᱭᱟ, ᱨᱟᱡᱽᱵᱟᱲᱤ ᱵᱮᱲᱦᱟᱭ ᱛᱮ ᱯᱟᱫᱢᱟ, ᱪᱚᱱᱫᱚᱱᱟ, ᱜᱚᱲᱟᱭ ᱜᱟᱰᱟ, ᱟᱨ ᱦᱟᱣᱲ ᱜᱟᱰᱟ᱾

ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱨᱟᱡᱽᱵᱟᱲᱤ ᱦᱚᱱᱚᱛ ᱨᱮ ᱔᱒ ᱜᱚᱴᱟᱝ ᱤᱭᱱᱤᱭᱳᱱ, ᱓ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ,ᱟᱨ ᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ, ᱩᱯᱚᱡᱮᱞᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱨᱟᱡᱽᱵᱟᱲᱤ ᱥᱚᱫᱚᱨ ᱩᱯᱚᱡᱮᱞᱟ
ᱜᱚᱭᱟᱞᱚᱱᱫᱚ ᱩᱯᱚᱡᱮᱞᱟ
ᱯᱟᱝᱥᱟ ᱩᱯᱚᱡᱮᱞᱟ
ᱵᱟᱞᱤᱭᱟᱠᱟᱱᱫᱤ ᱩᱯᱚᱡᱮᱞᱟ
ᱠᱟᱞᱩᱜᱷᱟᱴᱤ ᱩᱯᱚᱡᱮᱞᱟ

ᱦᱚᱱᱚᱛ ᱨᱮᱭᱟᱜ ᱠᱟᱛᱷᱟ
ᱨᱟᱡᱽᱵᱟᱲᱤ ᱦᱚᱱᱚᱛ ᱟᱭᱢᱟ ᱚᱠᱛᱚᱨᱮ ᱟᱭᱢᱟ ᱦᱚᱱᱚᱛ ᱨᱮ ᱥᱟᱶ ᱢᱤᱞᱟᱣ ᱛᱟᱦᱮᱸ ᱠᱟᱱᱟ᱾ ᱑᱗᱖᱕ ᱥᱮᱨᱢᱟ ᱤᱝᱨᱮᱡᱽ ᱠᱚ ᱵᱟᱝᱞᱟ, ᱵᱤᱦᱟᱨ, ᱟᱨ ᱩᱲᱤᱥᱥᱟ ᱨᱮᱭᱟᱜ ᱫᱮᱣᱭᱟᱱᱤ ᱧᱟᱢ ᱯᱚᱨ ᱩᱛᱟᱹᱨ ᱯᱩᱪᱷᱤᱢ ᱯᱷᱚᱨᱤᱫᱯᱩᱨ ᱚᱱᱪᱚᱞ ᱨᱟᱡᱽᱥᱟᱦᱤ ᱡᱚᱢᱤᱫᱟᱨ ᱠᱚᱭᱟᱜ ᱥᱟᱥᱚᱱ ᱨᱮ ᱛᱟᱦᱮᱱ ᱠᱟᱱᱟ᱾ ᱱᱟᱴᱚᱨ ᱨᱟᱡᱟᱣᱭᱟᱜ ᱡᱚᱢᱤᱫᱟᱨᱤ ᱪᱤᱱᱦᱟᱹ ᱞᱮᱠᱟᱛᱮ ᱨᱟᱡᱽᱵᱟᱲᱤ ᱦᱚᱱᱚᱛ ᱨᱮᱭᱥᱜ ᱵᱮᱞᱜᱟᱪᱷᱤ ᱨᱮ ᱥᱮᱱᱟᱱᱢᱚᱧᱪᱚ, ᱫᱚᱞᱟᱢᱚᱧᱪᱚ᱾ ᱚᱱᱟᱯᱚᱨ ᱱᱤᱭᱟᱹ ᱦᱚᱱᱚᱛ ᱢᱤᱫ ᱚᱠᱛᱚᱨᱮ ᱡᱚᱥᱚᱨ ᱦᱚᱱᱚᱛ ᱨᱮᱭᱟᱜ ᱚᱝᱥᱚ ᱛᱟᱦᱮᱱ ᱠᱟᱱᱟ᱾ ᱑᱘᱑᱑ ᱥᱮᱨᱢᱟ ᱯᱷᱚᱨᱤᱫᱯᱩᱨ ᱦᱚᱱᱚᱛ ᱦᱩᱭᱮᱱ ᱠᱷᱟᱡᱽ ᱨᱟᱡᱽᱵᱟᱲᱤ ᱚᱱᱟ ᱨᱮᱭᱟᱜ ᱢᱤᱫᱴᱟᱝ ᱚᱝᱥᱚ ᱠᱚ ᱦᱩᱭ ᱠᱮᱫᱤᱭᱟ᱾
ᱚᱱᱟᱠᱮᱜᱚᱨ ᱦᱚᱸ ᱨᱟᱡᱽᱵᱟᱲᱤ ᱦᱚᱱᱚᱛ ᱨᱮᱭᱟᱜ ᱩᱯᱚᱡᱮᱞᱟ ᱠᱚᱦᱚᱸ ᱞᱟᱦᱟ ᱫᱚ ᱟᱨᱦᱚᱸ ᱮᱴᱮᱜ ᱦᱚᱱᱚᱛ ᱥᱟᱶ ᱠᱚᱨᱮ ᱛᱟᱦᱮ ᱠᱟᱱᱟ᱾ ᱑᱘᱕᱙ ᱥᱮᱨᱢᱟ ᱯᱟᱝᱥᱟ ᱟᱨ ᱵᱟᱞᱤᱭᱟᱠᱟᱱᱫᱤ ᱱᱟᱣᱭᱟ ᱜᱮ ᱦᱩᱭᱞᱮᱱᱟ ᱠᱩᱢᱟᱨᱠᱷᱟᱞᱤ ᱢᱚᱦᱟᱠᱩᱢᱟ ᱨᱮ ᱥᱟᱶ ᱠᱚ ᱴᱟᱶ ᱞᱮᱫᱟ᱾ ᱑᱘᱗᱑ ᱥᱮᱨᱢᱟ ᱜᱚᱭᱟᱞᱚᱱᱫᱚ ᱢᱚᱦᱟᱠᱩᱢᱟ ᱦᱩᱭᱮᱱᱛᱮ ᱯᱟᱝᱥᱟ ᱟᱨ ᱨᱟᱡᱽᱵᱟᱲᱤ ᱚᱱᱟ ᱱᱟᱣᱭᱟ ᱢᱚᱦᱟᱠᱩᱢᱟ ᱴᱟᱶ ᱠᱟᱛᱮᱜ ᱨᱟᱡᱽᱵᱟᱲᱤ ᱨᱮ ᱢᱚᱦᱟᱠᱩᱢᱟ ᱨᱮᱭᱟᱜ ᱥᱚᱫᱚᱨ ᱦᱩᱭᱮ ᱱᱟ᱾ ᱑᱘᱐᱗ ᱥᱮᱨᱢᱟ ᱰᱷᱟᱠᱟ ᱡᱟᱢᱟᱞᱯᱩᱨ ᱨᱮᱭᱟᱜ ᱦᱮᱰ ᱠᱚᱭᱟᱴᱟᱨ ᱯᱷᱚᱨᱤᱫᱯᱩᱨ ᱠᱚ ᱤᱫᱤ ᱠᱮᱫᱟ ᱟᱨ ᱯᱟᱝᱥᱟ ᱛᱷᱟᱱᱟ ᱯᱷᱚᱨᱤᱫᱯᱩᱨ ᱨᱮᱭᱟᱜ ᱠᱚ ᱵᱮᱱᱟᱣ ᱠᱮᱫᱟ᱾ ᱑᱘᱕᱐ ᱥᱮᱨᱢᱟ ᱞᱚᱨ ᱰᱟᱞᱦᱳᱥᱤᱨ ᱚᱠᱛᱚᱨᱮ ᱰᱷᱟᱠᱟ ᱡᱟᱢᱟᱞᱯᱩᱨ ᱛᱷᱚᱲᱟ ᱚᱝᱥᱚ ᱦᱟᱛᱟᱣᱟ ᱠᱟᱛᱮᱜ ᱯᱷᱚᱨᱤᱫᱯᱩᱨ ᱦᱚᱱᱚᱛ ᱠᱚ ᱛᱮᱭᱟᱨ ᱞᱮᱜ ᱠᱷᱟᱱ ᱚᱱᱟ ᱚᱠᱛᱚ ᱨᱮ ᱜᱚᱭᱟᱞᱚᱱᱫᱚ ᱯᱷᱚᱨᱤᱫᱯᱩᱨ ᱨᱮᱭᱟᱜ ᱦᱩᱭᱮᱱᱟ᱾ ᱟᱨ ᱯᱟᱝᱥᱟ, ᱵᱟᱞᱤᱭᱟᱠᱟᱱᱫᱤ, ᱫᱚ ᱯᱟᱵᱽᱱᱟ ᱦᱚᱱᱚᱛ ᱨᱮᱭᱟᱜ ᱛᱟᱦᱮᱸ ᱠᱟᱱᱟ᱾ ᱑᱙᱘᱐ ᱥᱮᱨᱢᱟ ᱥᱚᱨᱠᱟᱨ ᱯᱚᱨᱥᱟᱥᱚᱱᱤᱠ ᱵᱤᱠᱮᱱᱫᱚᱨᱤ ᱠᱚᱨᱟᱣ ᱛᱟᱞᱟᱛᱮ ᱡᱚᱛᱚ ᱛᱷᱟᱱᱟ ᱜᱮ ᱢᱟᱱ ᱩᱱᱱᱤᱛᱚ ᱛᱷᱟᱱᱟ ᱠᱮᱱᱟᱣ ᱠᱮᱫ ᱠᱷᱟᱹᱛᱤᱨ ᱨᱟᱡᱽᱵᱟᱲᱤ ᱦᱚᱸ ᱢᱟᱱ ᱩᱱᱱᱤᱛᱚ ᱛᱷᱟᱱᱟ ᱜᱮᱭ ᱵᱮᱱᱟᱣ ᱠᱮᱫᱤᱭᱟ᱾ ᱑᱙᱘᱓ ᱥᱮᱨᱢᱟ ᱑᱘ ᱡᱩᱞᱟᱭ ᱥᱚᱨᱠᱟᱨ ᱫᱤᱥᱟᱹᱢ ᱨᱮ ᱡᱚᱛᱚ ᱢᱟᱱ ᱩᱱᱱᱤᱛᱚ ᱛᱷᱟᱱᱟ ᱩᱯᱚᱡᱮᱞᱟᱭ ᱵᱮᱱᱟᱣ ᱠᱮᱫ ᱠᱷᱟᱹᱛᱤᱨ ᱨᱟᱡᱽᱵᱟᱲᱤ ᱦᱚᱸ ᱩᱯᱚᱡᱮᱞᱟ ᱦᱩᱭᱱᱟ᱾ ᱜᱚᱭᱟᱞᱚᱱᱫᱚ ᱢᱚᱦᱟᱠᱩᱢᱟ ᱯᱚᱨᱥᱟᱥᱚᱱᱤᱠ ᱫᱚᱯᱛᱚᱨ ᱨᱟᱡᱽᱵᱟᱲᱤ ᱨᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱑᱙᱘᱔ ᱥᱮᱨᱢᱟ ᱑ ᱢᱟᱨᱪ ᱡᱚᱛᱚ ᱢᱚᱦᱟᱠᱩᱢᱟ ᱠᱚ ᱦᱚᱱᱚᱛ ᱮ ᱵᱮᱱᱟᱣ ᱠᱮᱫᱟ᱾ ᱚᱱᱟ ᱠᱷᱚᱡᱽ ᱜᱮ ᱨᱟᱡᱽᱵᱟᱲᱤ ᱦᱚᱸ ᱦᱚᱱᱚᱛ ᱦᱩᱮᱱᱟ᱾

ᱫᱩᱨᱤᱵ
ᱨᱟᱡᱽᱵᱟᱲᱤ ᱦᱚᱱᱚᱛ ᱨᱮ ᱫᱩᱨᱤᱵ ᱛᱩᱢᱟᱹᱞ ᱫᱚ ᱪᱟᱥᱼᱟᱵᱟᱫ ᱠᱟᱛᱮᱜ᱾ ᱦᱚᱱᱚᱛ ᱨᱮ ᱦᱩᱲᱩ, ᱯᱟᱴ, ᱟᱹᱠᱷ, ᱯᱮᱭᱟᱡᱽ, ᱛᱷᱟᱢᱟᱠᱩᱨ ᱟᱨ ᱫᱟᱹᱞ ᱠᱚ ᱪᱟᱥᱼᱟᱵᱟᱫ ᱦᱩᱭᱩᱜᱼᱟ᱾ 
ᱧᱩᱛᱩᱢᱟᱱ ᱦᱚᱲ
ᱠᱟᱡᱤ ᱢᱚᱛᱟᱦᱟᱵ ᱦᱚᱥᱮᱱ
ᱢᱤᱨ ᱢᱚᱥᱟᱨᱚᱯᱷ ᱦᱚᱥᱮᱱ
ᱨᱚᱡᱤᱱᱟ
ᱢᱚᱦᱟᱢᱢᱚᱫ ᱮᱭᱟᱠᱩᱵ ᱟᱞᱤ ᱪᱚᱣᱫᱷᱩᱨᱤ
ᱟᱨᱦᱚᱸ ᱧᱮᱞ
 ᱰᱷᱟᱠᱟ ᱯᱚᱱᱚᱛ
 ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛ ᱠᱚ
ᱵᱟᱨᱦᱮ ᱡᱚᱱᱚᱲ

ᱯᱷᱮᱵᱟᱛ
Districts of Bangladesh


ᱛᱷᱚᱠ:Districts of Bangladesh